CELEX: 22016D1289
Language: mt
Date: 2015-04-30 00:00:00
Title: Deċiżjoni tal-Kumitat Konġunt taż-ŻEE Nru 106/2015 tat-30 ta' April 2015 li temenda l-Anness XIII (Trasport) tal-Ftehim ŻEE [2016/1289]

4.8.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 211/62
               
            DEĊIŻJONI TAL-KUMITAT KONĠUNT TAŻ-ŻEE
      Nru 106/2015
      tat-30 ta' April 2015
      li temenda l-Anness XIII (Trasport) tal-Ftehim ŻEE [2016/1289]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2014/45/UE tal-Parlament Ewropew u tal-Kunsill tat-3 ta' April 2014 dwar testijiet perjodiċi tal-affidabbiltà stradali għal vetturi bil-mutur u t-trejlers tagħhom u li tħassar id-Direttiva 2009/40/KE (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva 2014/46/UE tal-Parlament Ewropew u tal-Kunsill tat-3 ta' April 2014 li temenda d-Direttiva tal-Kunsill 1999/37/KE dwar id-dokumenti ta' reġistrazzjoni għall-vetturi (2) għandha tiġi inkorporata fil-Ftehim ŻEE.
               
            
                  (3)
               
               
                  Id-Direttiva 2014/47/UE tal-Parlament Ewropew u tal-Kunsill tat-3 ta' April 2014 dwar l-ispezzjonijiet tekniċi waqt it-traġitt tal-affidabilità stradali ta' vetturi kummerċjali li jiċċirkolaw fl-Unjoni u li tirrevoka d-Direttiva 2000/30/KE (3) kif ikkoreġuta ĠU L 197,4.7.2014, p. 87 għandha tiġi inkorporata fil-Ftehim ŻEE.
               
            
                  (4)
               
               
                  Id-Direttiva 2014/45/UE tirrevoka, b'effett mill-20 ta' Mejju 2018, id-Direttiva 2009/40/KE tal-Parlament Ewropew u tal-Kunsill (4), li hija inkorporata fil-Ftehim ŻEE u li għaldaqstant għandha tiġi irrevokata skont il-Ftehim ŻEE b'effett mill-20 ta' Mejju 2018.
               
            
                  (5)
               
               
                  Id-Direttiva 2014/47/UE tirrevoka, b'effett mill-20 ta' Mejju 2018, id-Direttiva 2000/30/KE tal-Parlament Ewropew u tal-Kunsill (5), li hija inkorporata fil-Ftehim ŻEE u li għaldaqstant għandha tiġi irrevokata skont il-Ftehim ŻEE b'effett mill-20 ta' Mejju 2018.
               
            
                  (6)
               
               
                  Għaldaqstant, l-Anness XIII tal-Ftehim ŻEE għandu jiġi emendat b'dan il-mod:,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim ŻEE jkun emendat kif ġej:
      
                  1.
               
               
                  Il-punt li ġej għandu jiddaħħal wara l-punt 16a (tad-Direttiva 2009/40/KE tal-Parlament Ewropew u tal-Kunsill):
                  
                              “16b.
                           
                           
                              
                                 32014 L 0045: Id-Direttiva 2014/45/UE tal-Parlament Ewropew u tal-Kunsill tat-3 ta' April 2014, dwar testijiet perjodiċi tal-affidabbiltà stradali għal vetturi bil-mutur u t-trejlers tagħhom u li tħassar id-Direttiva 2009/40/KE (ĠU L 127, 29.4.2014, p. 51).”
                           
                        
            
                  2.
               
               
                  Il-punt li ġej għandu jiddaħħal wara l-punt 17h (tad-Direttiva 2000/30/KE tal-Parlament Ewropew u tal-Kunsill):
                  
                              “17ha.
                           
                           
                              
                                 32014 L 0047: Id-Direttiva 2014/47/UE tal-Parlament Ewropew u tal-Kunsill tat-3 ta' April 2014, dwar l-ispezzjonijiet tekniċi waqt it-traġitt tal-affidabbiltà stradali ta' vetturi kummerċjali li jiċċirkolaw fl-Unjoni u li tirrevoka d-Direttiva 2000/30/KE (ĠU L 127, 29.4.2014. p. 134) kif ikkoreġuta minn ĠU L 197, 4.7.2014, p. 87.”
                           
                        
            
                  3.
               
               
                  L-inċiż li ġej jiżdied fil-punt 24c (id-Direttiva tal-Kunsill 1999/37/KE):
                  
                              “—
                           
                           
                              
                                 32014 L 0046: Id-Direttiva 2014/46/UE tal-Parlament Ewropew u tal-Kunsill tat-3 ta' April 2014 (ĠU L 127, 29.4.2014, p. 129).”
                           
                        
            
                  4.
               
               
                  It-testi tal-punti 16a (id-Direttiva 2009/40/KE tal-Parlament Ewropew u tal-Kunsill) u 17h (id-Direttiva 2000/30/KE tal-Parlament Ewropew u tal-Kunsill) għandu jiġi imħassar b'effett mill-20 ta' Mejju 2018.
               
            Artikolu 2
      It-testi tad-Direttivi 2014/45/UE, 2014/46/UE u 2014/47/UE kif korretti minn ĠU L 197, 4.7.2014, p. 87, bil-lingwa Iżlandiża u b'dik Norveġiża, li għandhom jiġu ppublikati fis-Suppliment ŻEE f'Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta' Mejju 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt ŻEE Nru 88/2014 (6), skont liema data tkun l-iżjed tard.
      Artikolu 4
      Din id-Deċiżjoni tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tiegħu taż-ŻEE.
      
         Magħmul fi Brussell, it-30 ta' April 2015.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 127, 29.4.2014, p. 51.
      
         (2)  ĠU L 127, 29.4.2014, p. 129.
      
         (3)  ĠU L 127, 29.4.2014, p. 134.
      
         (4)  ĠU L 141, 6.6.2009, p. 12.
      
         (5)  ĠU L 203, 10.8.2000, p. 1.
      
         (*)  Ma huma indikati l-ebda rekwiżiti kostituzzjonali.
      
         (6)  Deċiżjoni tal-Kumitat Konġunt taż-ŻEE Nru 88/2014 tas-16 ta' Mejju 2014 li temenda l-Anness XIII (Trasport) tal-Ftehim ŻEE (ĠU L 310, 30.10.2014, p. 40).